
ПРАВИЛА 
 
ЗА ОРГАНИЗИРАНЕ НА ТЕРИТОРИЯТА НА  
ДЕТСКА ГРАДИНА „СЛЪНЦЕ“  
НА ПЕДАГОГИЧЕСКИ ДЕЙНОСТИ, КОИТО НЕ СА ДЕЙНОСТИ НА 
ДЕТСКАТА ГРАДИНА ЗА 
УЧЕБНАТА 2026/2027 ГОДИНА. 
 
 
 
 
 
 
 
 
 
 
 
 
 
 
 
   
I. Общи положения 
 
Детска градина „Слънце“ осигурява условия на територията си за организиране на допълнителни педагогически дейности, които не са дейност на детската градина. Правилата имат за цел да регламентират процедурите по избор на преподаватели и организация на допълнителните педагогически дейности с цел обогатяване на образователния процес в детската градина съобразно желанията на родителите и децата. 
 
II. Ред и процедура за избор на допълнителни дейности: 
1. Групите за допълнителни педагогически дейности, които не са дейност на детската градина, се определят за всяка учебна година. 
 
2. Групите се определят в зависимост от: 
2.1. Брой деца, желаещи да посещават допълнителни дейности; 
2.2. Постъпили оферти от правоспособни преподаватели; 
2.3. Одобрени от педагогическия съвет оферти за учебната година. 
3. Преподавателите, желаещи да осъществяват допълнителни педагогически дейности в детската градина, представят пакет от изисквани документи за всяка учебна година не по-късно от 10 септември. 
 
4. Изисквани документи: 
4.1. Диплома или друг документ, удостоверяващ правоспособност. 
4.2. Програма за обучение на децата по съответната дейност. 
4.3. График за изпълнението на програмата – дни от седмицата, времетраене и т.н. 
4.4. Очаквана сума – такса на заплащане от родителите. 
4.5. Опит за работа с деца от предучилищна възраст. Референции. 
4.6. Предложение за участие в живота на детската градина и модернизиране на базата. 
4.7. Заявление – свободна форма с изложени мотиви за кандидатстването. 
 
5. Изисквания към програмата: 
5.1. Съдържанието и обемът на Програмата да са съответстващи на възрастовото развитие на децата; 
5.2. Добре дозирани във времето; 
5.3. Темите да са атрактивни и привлекателни за децата; 
5.4. Оформлението да е естетично, четивно и изписано на професионален език;
5.5. Да са посочени използваните апробирани/експериментални методики за работа. 
 
6. Не се допускат до участие непълни пакети с документи и/или документи, несъответстващи на изискванията. 
 
7. Постъпилите документи се завеждат с вх. номер в дневника за входяща кореспонденция и се разглеждат от работна група, определена със заповед на директора в тридневен срок. 
 
8. Комисията разглежда предложенията и подготвя представянето им на заседание на педагогическия съвет. 
 
9. Избраните с решение на директора, след обсъждане на заседание на педагогическия съвет и съгласуване с финансиращия орган дейности, преподаватели и групи и условията за работа се представят на родителите на първата родителска среща за учебната година във всяка група. Информацията се представя и на информационното табло за родители. 
 
10. Родителите, желаещи детето им да посещава определена допълнителна дейност, подават писмено заявление до директора на детската градина с попълнени декларация за информирано съгласие за условията на участие на детето в групата в срок до 25 септември. 
 
11. В зависимост от подадените заявления, комисията изготвя списъците на групите за допълнителни дейности за учебната година. 
 
12. Списъците за допълнителни дейности за съответната учебна година се утвърждават със заповед на директора. 
 
13. Ръководителите на групите, с помощта на учител, определен със заповед на директора изготвят график за работа с децата и заплащане на таксите. 
 
14. Графиците се утвърждават със заповед на директора. 
 
15. Работата на детските групи започва не по-късно от 01.10.2026 год. и приключва не по-късно от 31.05.2027 год. 
 
16. Групите за допълнителни дейности се регистрират в съответният раздел на списък-образец № 2 за организация на дейността на детската градина през съответната учебна година. 
 
17. Дейностите се извършват извън времето за провеждане на основните форми на педагогическо взаимодействие и се организират при спазване на действащото законодателство. 
 
18. Дейностите се организират за деца, които посещават детската градина. 
 
19. Таксите се заплащат ежемесечно в дните, посочени за целта, лично от родителите. 
 
20. Учителите на детските групи нямат право да събират пари за заплащане да допълнителни дейности или да предават сумата на ръководителите в услуга на родителите. 
 
21. Учителите на детските групи оповестяват съгласувания с тях график за допълнителни педагогически дейности, които не са дейност на детската градина, на информационното табло за родителите и се ангажират да съобразяват организацията на работа в групата с възможността за участие на децата. 
 
22. Родителите заплащат такса, съгласно Наредбата за местни данъци и такси на Община Ботевград 
 
23. Родителите имат право да получават информация лично от ръководителите на групите за допълнителни дейности за интереса и напредъка на детето. 

24. Ръководителите на групите за допълнителни дейности се задължават: 
24.1. Да поставят след всяко занимание информация за родителите на родителското табло. 
24.2. Периодично да информират родителите за интереса и напредъка на детето. 24.3. Да оформят присъствен дневник и редовно да отбелязват отсъствията и присъствията на децата. 
24.4. Да спазват стриктно изготвената от тях и утвърдена от директора на детската градина програма за работа с децата. 
24.5. В дните, когато се налага да отсъстват да информират директора лично, не по-късно от предходния на заниманието ден. 
24.6. Да спазват стриктно сключения с директора на детската градина договор. 
24.7. Да се запознаят срещу подпис с документите, регламентиращи дейността на детската градина и да ги спазват по време на престоя си в детската градина и при работа с децата. 
 
25. Ръководителите на групите за допълнителни дейности, които не са дейност на детската градина носят лична отговорност за живота и здравето на децата за времето на провежданото занимание. 
 
26. Ръководителите на групите се задължават да вземат лично децата от групите и да ги предават отново лично на учителите след приключване на заниманието с тях. 
 
27. Ръководителите на групите за допълнителни дейности нямат право да наказват или отстраняват от занимание дете по какъвто и да е повод. 
 
28. Ръководителите на групите за допълнителни дейности имат право да: 
 
28.1. използват помещение и технически средства на ДГ за работата си с децата; 
28.2. присъстват на заседание на педагогическия съвет, без право на глас, при обсъждане на работата на групите; 
28.3. правят предложения за обогатяване на живота на децата в ДГ; 
28.4. участват в проектни дейности на детската градина; 
28.5. обогатяват ползваните помещения с нагледни материали за работа с децата; 
28.6. представят продукция или други подходящи демонстрации на наученото с децата в подходящи и съгласувани с учителите на детските групи празнични детски дейности с участието на родителите; 
28.7. получават методическа помощ и подкрепа от учителите на детските групи. 
 
29. Контрол по изпълнението на Правилата за организиране на допълнителните дейности, които не са дейност на детската градина и работата на учителя осъществява директора на детската градина. 
 
 
Правилата за организиране на педагогически дейности, които не са дейност на детската градина, са разработени на основание чл. 19 от Наредба № 5/3.06.2016 г. за предучилищното образование. 
 
Настоящите Правила са приети с Решение № 24, взето с Протокол №1/08.09.2026 г. от заседание на Педагогическия съвет, утвърдени са със Заповед № 59/16.09.2026 г. на директора и могат да бъдат отменяни, допълвани или актуализирани с решение на педагогическия съвет при условията и по реда, по който са обсъдени и утвърдени. 
 
 
ДИРЕКТОР: ....................................... 
                      Румяна Гиздова 

